Det erfarer siden bold.dk. Hobro havde i efterårets sidste kampe glæde af makedonske Aleksandar Stankov, der var en tiltrængt forstærkning til nordjydernes skadesramte angrebskæde. Det ser dog ikke ud til at glæden kan vare ved. Ifølge bold.dk tyder meget på, at kollegerne fra Viborg forsøger at få fingre i den 21-årige angriber. - Det kan godt være. Vi arbejder stadig på det, så vi må se, hvad der sker, siger Stankov til bold.dk. Den 21-årige spiller kom i slutningen af oktober måned til Hobro, hvor han nåede at spille tre kampe og score to mål.

Opsummering:
Hobro må efter al sandsynlighed sige farvel til angriberen Aleksandar Stankov, der i stedet er på vej til Viborg.